প্রাচ্যের ডান্ডিখ্যাত নারায়ণগঞ্জ শহর আজ অসহনীয় যানজটের কারণে খাঁচায় বন্দী। ১০ মিনিটের পথ অতিক্রম করতে ১ -১.৩০ ঘন্টা সময় লাগে। যানজটের প্রধান কারণগুলির মধ্যে একদিকে চাষাঢ়ায় অবস্থানরত ডাংক বাংলো, পুলিশ ফাঁড়ী, অন্য দিকে আন্তঃ জেলা বাস , ট্রাক শহরে প্রবেশ, ফিটনেসবিহীন যানবাহন, অবৈধ ইজি বাইক, মটর চালিত অবৈধ হাজার হাজার রিক্সা সহ অবাধ বিচরণ, যানবাহনের কোন নির্দিষ্ট ষ্টপেজের অনুপস্থিতি, ফুটপাত দখলে যাওয়ায় রাস্তা দিয়ে চলাচল ইত্যাদি কারণে শহর আজ অচল। আলোচনার এক পর্যায়ে চাষাঢ়ায় ত্রিমূখী ফুট ওভার ব্রীজ স্থাপনের দাবীটি জোরালো ভাবে আলোচিত হয়। পাশাপাশি মাদকে সয়লাব পাড়া মহল্লা। সমস্যাগুলি সমাধানে কর্তৃপক্ষের সমন্বিত কোন উদ্যোগ নেই – উল্লেখ পূর্বক নারায়ণগঞ্জ নাগরিক কমিটি একটি স্মারক লিপি প্রদান করেন।